Polițiștii au intervenit la două nunți care se desfășurau ilegal, lângă București. Au fost aplicate amenzi record.
Poliția din Ilfov s-a sesizat cu privire la desfășurarea a două evenimente în Voluntari și Mogoșoaia. Polițiștii au constatat faptul că nu erau respectate măsurile de combatere a coronavirusului. Au fost aplicate 3 amenzi în valoare de 18.200 lei.
Poliția din Ilfov s-a sesizat, sâmbătă, cu privire la desfășurarea a două evenimente în Voluntari și Mogoșoaioa, unde nu erau respectate dispoziţiile legale cu privire la organizarea şi desfăşurarea evenimentelor, în contextul măsurilor de prevenire a infectării cu Covid-19.În Voluntari se desfășura o nuntă cu 29 de persoane, iar în Mogoșoaia o alta, cu aproximativ 20 de invitați, fiind astfel încălcate dispozițiile HG 856/2020 privind prelungirea stării de alertă, prin care este interzisă organizarea de evenimente private (nunţi, botezuri, mese festive)/În consecinţă, poliţiştii au luat măsuri de întrerupere a evenimentelor și sancționarea contravențională a localului unde se desfășura una dinter nunți.În ambele cazuri poliţiştii ilfoveni au aplicat 3 sancţiuni contravenţionale, cu amendă în valoare de 18.200 de lei.